
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 880 

18 Ιουλίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση στο Ν. Καβάλας Νομικού Προσώπου με την 


επωνυμία «Σχολική Επιτροπή Νηπιαγωγείου Δ.Δ. 

Ραχωνίου» του Δήμου Θάσου. 1 

Σύσταση στο Ν. Καβάλας Νομικού Προσώπου με την 
επωνυμία «Ενιαία Σχολική Επιτροπή Δημοτικού 
Σχολείου και Νηπιαγωγείου Δ.Δ. Καλλιράχης» του 

Δήμου Θάσου. 2 

Σύσταση στο Ν. Καβάλας Νομικού Προσώπου με την 
επωνυμία «Ενιαία Σχολική Επιτροπή Γυμνασίου Δη¬ 
μοτικού Σχολείου και Νηπιαγωγείου Δ.Δ. Πρίνου» 
Δήμου Θάσου. 3 


Σύσταση στο Ν. Καβάλας Νομικού Προσώπου με την 


επωνυμία «Ενιαία Σχολική Επιτροπή» 1ου Δημοτικού 
Σχολείου και 2ου Νηπιαγωγείου έδρας Δήμου Θάσου 4 
Σύσταση στο Ν. Καβάλας Νομικού Προσώπου με την 
επωνυμία «Ενιαία Σχολική Επιτροπή Δημοτικού 
Σχολείου και Νηπιαγωγείου Δ.Δ. Μαριών» του Δή¬ 
μου Θάσου. 5 

Τροποποίηση της συστατικής πράξης ενιαίας Σχολι¬ 
κής Επιτροπής Α/βάθμιας Εκπαίδευσης Ν. Καβά¬ 
λας. 6 

Σύσταση Νομικού Προσώπου στο Δήμο Άρνης Ν. Καρ¬ 
δίτσας με την επωνυμία «ΔΗΜΟΤΙΚΟΣ ΠΑΙΔΙΚΟΣ 

ΣΤΑΘΜΟΣ ΔΗΜΟΥ ΑΡΝΗΣ». 7 

Σύσταση Αθλητικού και Πολιτιστικού Οργανισμού Δή¬ 
μου Μελιτειέων Ν. Κέρκυρας. 8 

Τροποποίηση του Οργανισμού Εσωτερικής Υπηρε¬ 
σίας (Ο.Ε.Υ.) του Δήμου Ταμιναίων Ν. Εύβοιας. 9 


ΑΠΟΦΑΣΕΙ Σ 

Αριθ. 7005 (1) 

Σύσταση στο Ν. Καβάλας Νομικού Προσώπου με την επω¬ 
νυμία «Σχολική Επιτροπή Νηπιαγωγείου Δ.Δ. Ραχωνί¬ 
ου» του Δήμου Θάσου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ/γμα 
323/89). 


2. Τηςπαρ.δτου άρθρου 5 του Ν. 1894/90. 

3. Την αριθμ. 125/2000 απόφαση του Δημοτικού Συμ¬ 
βουλίου Δήμου Θάσου, αποφασίζουμε: 

1 Συστήνουμε στο Δήμο Θάσου του Νομού Καβάλας 
ίδιο νομικό πρόσωπο με την επωνυμία «Σχολική επιτροπή 
Νηπιαγωγείου Δ.Δ. Ραχωνίου» Δήμου Θάσου. 

2. Σκοπός του Νομικού Προσώπου είναι: 

- η διαχείρηση των πιστώσεων που διατίθενται για τις 
λειτουργικές δαπάνες καθαριότητας , θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λπ., 

- η εκτέλεση μικρών έργων για επισκευή και συντήρηση 
των διδακτηρίων, 

- η αποκατάσταση φθορών και ζημιώντων επίπλων, εξο¬ 
πλισμού και γενικά των διδακτηριακών εγκαταστάσεων, 

- η φροντίδα για την εξερεύνηση άλλων πόρων και ο 
εφοδιασμός των σχολικών μονάδων με έπιπλα και σκεύη, 
με βιβλία για τη σχολική βιβλιοθήκη και γενικά με όλα τα 
μέσα που είναι απαραίτητα για τη λειτουργία τους και γε¬ 
νικότερα η λήψη όλων των μέτρων που κρίνονται ανα¬ 
γκαία για τη στήριξη της διοικητικής λειτουργίας των σχο¬ 
λικών μονάδων. 

3. Το νομικό πρόσωπο διοικείται από 5/μελές διοικητικό 
συμβούλιο αποτελούμενο από: 

α) Ένα (1) Δημοτικό Σύμβουλο που ορίζεται από το Δη¬ 
μοτικό Συμβούλιο ως Πρόεδρος αυτής. 

β) Ένα (1) Δημοτικό Σύμβουλο που ορίζεται από το Δη¬ 
μοτικό Συμβούλιο ως μέλος. 

γ) ΤηνεκάστοτεΔ/ντριατου Νηπιαγωγείου. 

δ) Τον Πρόεδρο του συλλόγου Γονέων και Κηδεμόνων 
ως μέλος. 

ε) Έναν εκπρόσωπο συλλόγου παραγωγικών τάξεων 
του Δ.Δ. Ραχωνίου ως μέλος. 

4. Η θητεία του πρώτου Δ.Σ. του νομικού προσώπου λή¬ 
γει με τη λήξη της παρούσας δημοτικής περιόδου. 

Η θητεία των μελών του Δ.Σ. ακολουθεί τη δημοτική πε¬ 
ρίοδο . Το Δ.Σ. εκλέγει αντιπρόεδρο, γραμματέα. 

5. Πόροι του νομικού προσώπου είναι: 

α) Ετήσια επιχορήγηση του Δήμου Θάσου. 

β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ε) Πρόσοδοι από την περιουσία του. 

6. Το Νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόεδρο. 

7. Από τη δημοσίευση της παρούσας καταργείται η με 
αριθμ 8486/91 προηγούμενη απόφασή μας όπως τροπο¬ 
ποιήθηκε. 

Από τις διατάξεις αυτές της απόφασης δεν παροκαλεί- 
ται δαπάνη εις βάρος του Κρατικού Π ροϋπολογισμού, ού¬ 
τε εις βάρος του προϋπολογισμού του οικείου Ο.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 23 Ιουνίου 2000 

Με εντολή Γενικού Γραμματέα Περιφέρειας 
Η Διευθύντρια 
ΑΙΚΑΤΕΡΙΝΗ ΧΑΙΤΙΔΟΥ 


Αριθ. 7006 (2) 

Σύσταση στο Ν. Καβάλας Νομικού Προσώπου με την επω¬ 
νυμία «Ενιαία Σχολική Επιτροπή Δημοτικού Σχολείου 
και Νηπιαγωγείου Δ.Δ. Καλλιράχης»του Δήμου Θάσου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη : 

1. Τις διατάξεις του άρθρου 187 του Δ.Κ.Κ. (Π.Δ/γμα 
323/89). 

2. Τηςπαρ.δτου άρθρου 5 του Ν. 1894/90. 

3. Την αριθμ. 125/2000 απόφαση του Δημοτικού Συμ¬ 
βουλίου Δήμου Θάσου, αποφασίζουμε: 

1. Συστήνουμε στο Δήμο Θάσου του Νομού Καβάλας 
ίδιο νομικό πρόσωπο με την επωνυμία Ενιαία Σχολική επι¬ 
τροπή που περιλαμβάνει το Δημοτικό Σχολείο και Νηπια¬ 
γωγείο του Δ.Δ. Καλλιράχης. 

2. Σκοπός του Νομικού Προσώπου είναι: 

- η διαχείρηση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λπ., 

- η εκτέλεση μικρών έργων για επισκευή και συντήρηση 
των διδακτηρίων, 

- η αποκατάσταση φθορών και ζημιώντων επίπλων, εξο¬ 
πλισμού και γενικά των διδακτηριακών εγκαταστάσεων, 

- η φροντίδα για την εξερεύνηση άλλων πόρων και ο 
εφοδιασμός των σχολικών μονάδων με έπιπλα και σκεύη, 
με βιβλία για τη σχολική βιβλιοθήκη και γενικά με όλα τα 
μέσα που είναι απαραίτητα για τη λειτουργία τους και γε¬ 
νικότερα η λήψη όλων των μέτρων που κρίνονται ανα¬ 
γκαία για τη στήριξη της διοικητικής λειτουργίας των σχο¬ 
λικών μονάδων. 

3. Το νομικό πρόσωπο διοικείται από 5/μελές διοικητικό 
συμβούλιο αποτελούμενο από: 

α) Ένα (1) Δημοτικό Σύμβουλο, που ορίζεται από το Δη¬ 
μοτικό Συμβούλιο Θάσου ως Πρόεδρο. 

β) Ένα (1) Δημοτικό Σύμβουλο που ορίζεται από το Δη¬ 
μοτικό Συμβούλιο ως μέλος. 

γ) Τον εκάστοτε Δ/ντη του Δημοτικού Σχολείου. 

δ) Την εκάστοτε Δ/ντριατου Νηπιαγωγείου. 

ε) Τον εκάστοτε πρόεδρο του συλλόγου Γονέων και Κη¬ 
δεμόνων. 


4. Η θητεία του πρώτου Δ.Σ. του νομικού προσώπου 
λήγει με τη λήξη της παρούσας δημοτικής περιόδου. 

Η θητεία των μελών του Δ.Σ. ακολουθεί τη δημοτική πε¬ 
ρίοδο. 

Το Δ.Σ. εκλέγει αντιπρόεδρο, γραμματέα. 

5. Πόροι του νομικού προσώπου είναι: 

α) Ετήσια επιχορήγηση του Δήμου Θάσου. 

β) Ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

ε) Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόεδρο. 

7. Από τη δημοσίευση της παρούσης καταργείται η με 
αριθμ. 3747/91 προηγούμενη απόφασή μας. 

Από τις διατάξεις αυτές της απόφασης δεν παροκαλεί- 
ται δαπάνη εις βάροςτου Κρατικού Προϋπολογισμού, ού¬ 
τε εις βάροςτου προϋπολογισμού του οικείου Ο.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 23 Ιουνίου 2000 

Με εντολή Γ ενικού Γ ραμματέα Περιφέρειας 
Η Διευθύντρια 
ΑΙΚΑΤΕΡΙΝΗ ΧΑΙΤΙΔΟΥ 

Αριθ. 7004 (3) 

Σύσταση στο Ν. Καβάλας Νομικού Προσώπου με την επω¬ 
νυμία «Ενιαία Σχολική Επιτροπή Γυμνασίου Δημοτικού 
Σχολείου και Νηπιαγωγείου Δ.Δ. Πρίνου» Δήμου Θάσου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ/γμα 
323/89). 

2. Τηςπαρ.δτου άρθρου 5του Ν. 1894/90. 

3. Την αριθμ. 125/2000 απόφαση του Δημοτικού Συμ¬ 
βουλίου του Δήμου Θάσου, αποφασίζουμε: 

1. Συστήνουμε στο Δήμο Θάσου του Νομού Καβάλας 
ίδιο νομικό πρόσωπο με την επωνυμία «Ενιαία Σχολική 
επιτροπή Γ υμνασίου - Δημοτικού Σχολείου και Νηπιαγω¬ 
γείου Δ.Δ. Πρίνου». 

2. Σκοπός του Νομικού Προσώπου είναι: 

- η διαχείρηση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λπ., 

- η εκτέλεση μικρών έργων για επισκευή και συντήρηση 
των διδακτηρίων, 

- η αποκατάσταση φθορών και ζημιώντων επίπλων, εξο¬ 
πλισμού και γενικά των διδακτηριακών εγκαταστάσεων, 

- η φροντίδα για την εξερεύνηση άλλων πόρων και ο 
εφοδιασμός των σχολικών μονάδων με έπιπλα και σκεύη, 
με βιβλία για τη σχολική βιβλιοθήκη και γενικά με όλα τα 
μέσα που είναι απαραίτητα για τη λειτουργία τους και γε¬ 
νικότερα η λήψη όλων των μέτρων που κρίνονται ανα¬ 
γκαία για τη στήριξη της διοικητικής λειτουργίας των σχο¬ 
λικών μονάδων. 





ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

3. Το νομικό πρόσωπο διοικείται από 9/μελές διοικητικό 
συμβούλιο αποτελούμενο από: 

α) Ένα (1) Δημοτικό Σύμβουλο, που ορίζεται από το Δη¬ 
μοτικό Συμβούλιο Θάσου ως Πρόεδρο. 

β) Ένα (1) Δημοτικό Σύμβουλο που ορίζεται από το Δη¬ 
μοτικό Συμβούλιο ως μέλος, 
γ) Τον εκάστοτε Δ/ντή του Γυμνασίου. 
δ) Τον εκάστοτε Δ/ντή του Δημοτικού Σχολείου, 
ε) Την εκάστοτε Δ/ντριατου Νηπιαγωγείου, 
στ) Τον εκπρόσωπο μαθητικής Κοινότητας Γ υμνασίου. 
ζ) Τον εκάστοτε εκπρόσωπο του συλλόγου Γονέων και 
Κηδεμόνων του Γ υμνασίου. 

η) Τον εκάστοτε εκπρόσωπο του συλλόγου Γονέων & 
Κηδεμόνων του Δημοτικού Σχολείου. 

θ) Τον εκπρόσωπο του συλλόγου των παραγωγικών Τά¬ 
ξεων του Δ.Δ.Πρίνου. 

4. Η θητεία του πρώτου Δ.Σ. του νομικού προσώπου λή¬ 
γει με τη λήξη της παρούσας δημοτικής περιόδου. 

Η θητεία των μελών του Δ.Σ. ακολουθεί τη δημοτική πε¬ 
ρίοδο . Το Δ.Σ. εκλέγει αντιπρόεδρο, γραμματέα. 

5. Πόροι του νομικού προσώπου είναι: 

α) Ετήσια προαιρετική επιχορήγηση του Δήμου Θάσου, 
β) Ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόεδρο. 

7. Από τη δημοσίευση της απόφασης αυτής καταργού- 
νται οι με αριθμ.3518/91 & 3519/91 αποφάσεις μας όπως 
αυτές τροποποιήθηκαν. 

Από τις διατάξεις αυτές της απόφασης δεν παροκαλεί- 
ται δαπάνη εις βάροςτου Κρατικού Προϋπολογισμού, ού¬ 
τε εις βάροςτου προϋπολογισμού του οικείου Ο.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 23 Ιουνίου 2000 

Με εντολή Γ ενικού Γ ραμματέα Περιφέρειας 
Η Διευθύντρια 
ΑΙΚΑΤΕΡΙΝΗ ΧΑΙΤΙΔΟΥ 


Αριθ. 6419 (4) 

Σύσταση στο Ν. Καβάλας Νομικού Προσώπου με την επω¬ 
νυμία «Ενιαία Σχολική Επιτροπή» 1ου Δημοτικού Σχο¬ 
λείου και 2ου Νηπιαγωγείου έδρας Δήμου Θάσου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη : 

1. Τις διατάξεις του άρθρου 187 του Δ.Κ.Κ. (Π.Δ/γμα 
323/89). 

2. Τηςπαρ.δτου άρθρου 5 του Ν. 1894/90. 

3. Την αριθμ. 125/2000 απόφαση του Δημοτικού Συμ¬ 
βουλίου Δήμου Θάσου, αποφασίζουμε: 

1. Συστήνουμε στο Δήμο Θάσου του Νομού Καβάλας ίδιο 
νομικό πρόσωπο με την επωνυμία Ενιαία σχολική επιτροπή 
1ου Δημοτικού Σχολείου και 2ου Νηπιαγωγείου Θάσου. 

2. Σκοπός του Νομικού Προσώπου είναι: 


- η διαχείρηση των πιστώσεων που διατίθενται για τις 
λειτουργικές δαπάνες καθαριότητας, θέρμανσης, φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κ.λπ., 

- η εκτέλεση μικρών έργων για επισκευή και συντήρηση 
των διδακτηρίων, 

- η αποκατάσταση φθορών και ζημιώντων επίπλων, εξο¬ 
πλισμού και γενικά των διδακτηριακών εγκαταστάσεων, 

- η φροντίδα για την εξερεύνηση άλλων πόρων και ο 
εφοδιασμός των σχολικών μονάδων με έπιπλα και σκεύη, 
με βιβλία για τη σχολική βιβλιοθήκη και γενικά με όλα τα 
μέσα που είναι απαραίτητα για τη λειτουργία τους και γε¬ 
νικότερα η λήψη όλων των μέτρων που κρίνονται ανα¬ 
γκαία για τη στήριξη της διοικητικής λειτουργίας των σχο¬ 
λικών μονάδων. 

3. Το νομικό πρόσωπο διοικείται από 5/μελή διοικητικό 
συμβούλιο αποτελούμενο από: 

α) Δύο (2) Δημοτικούς Συμβούλους εκ των οποίων ο 
ένας ορίζεται από το Δημοτικό Συμβούλιο ως Πρόεδρος. 

β) Τους εκάστοτε Δ/ντες των Σχολικών μονάδων εκπαί¬ 
δευσης 1ου Δημοτικού σχολείου και 2ου Νηπιαγωγείου. 

γ) Τον εκάστοτε πρόεδρο του συλλόγου Γ ονέων και Κη¬ 
δεμόνων, ως μέλος. 

4. Η θητεία του πρώτου Δ.Σ. του νομικού προσώπου λή¬ 
γει με τη λήξη της παρούσας δημοτικής περιόδου. 

Η θητεία των μελών του Δ.Σ. ακολουθεί τη δημοτική πε¬ 
ρίοδο. 

Το Δ.Σ. εκλέγει αντιπρόεδρο, γραμματέα. 

5. Πόροι του νομικού προσώπου είναι: 

α) Ετήσια επιχορήγηση του Δήμου Θάσου, 
β) Ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών 
ε) Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόεδρο. 

7. Από την δημοσίευση της παρούσας καταργούνται οι 
αριθμ. 8122/91, 8123/91 και 2276/97 αποφάσεις μας 
όπως αυτές τροποποιήθηκαν. 

Από τις διατάξεις αυτές της απόφασης δεν παροκαλεί- 
ταιδαπάνη εις βάροςτου Κρατικού Προϋπολογισμού, ού¬ 
τε εις βάρος του προϋπολογισμού του οικείου Ο.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 23 Ιουνίου 2000 

Με εντολή Γ ενικού Γ ραμματέα Περιφέρειας 
Η Διευθύντρια 
ΑΙΚΑΤΕΡΙΝΗ ΧΑΙΤΙΔΟΥ 

Αριθ. 7008 (5) 

Σύσταση στο Ν. Καβάλας Νομικού Προσώπου με την επω¬ 
νυμία «Ενιαία Σχολική Επιτροπή Δημοτικού Σχολείου 
και Νηπιαγωγείου Δ.Δ. Μαριών» του Δήμου Θάσου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ/γμα 
323/89). 

2. Τηςπαρ.δτου άρθρου 5 του Ν. 1894/90. 

3. Την αριθμ. 125/2000 απόφαση του Δημοτικού Συμ¬ 
βουλίου του Δήμου Θάσου, αποφασίζουμε: 

1. Συστήνουμε στο Δήμο Θάσου του Νομού Καβάλας 
ίδιο νομικό πρόσωπο με την επωνυμία «Ενιαία Σχολική 
επιτροπή που περιλαμβάνει το Δημοτικό Σχολείο και Νη¬ 
πιαγωγείο του Δ.Δ. Μαριών». 

2. Σκοπός του Νομικού Προσώπου είναι: 

- η διαχείρηση των πιστώσεων που διατίθενται για τις 
λειτουργικές δαπάνες καθαριότητας , θέρμανσης , φωτι¬ 
σμού , ύδρευσης , τηλεφώνου , αποχέτευσης, αναλώσι¬ 
μων υλικών κ.λπ., 

- η εκτέλεση μικρών έργων για επισκευή και συντήρηση 
των διδακτηρίων, 

- η αποκατάσταση φθορών και ζημιώντων επίπλων, εξο¬ 
πλισμού και γενικά των διδακτηριακών εγκαταστάσεων, 

η φροντίδα για την εξερεύνηση άλλων πόρων και ο εφο¬ 
διασμός των σχολικών μονάδων με έπιπλα και σκεύη, με 
βιβλία για τη σχολική βιβλιοθήκη και γενικά με όλα τα μέ¬ 
σα που είναι απαραίτητα για τη λειτουργία τους και γενι¬ 
κότερα η λήψη όλων των μέτρων που κρίνονται αναγκαία 
για τη στήριξη της διοικητικής λειτουργίας των σχολικών 
μονάδων. 

3. Το νομικό πρόσωπο διοικείται από 5/μελές διοικητικό 
συμβούλιο αποτελούμενο από: 

α) Ένα (1) Δημοτικό Σύμβουλο, που ορίζεται από το Δη¬ 
μοτικό Συμβούλιο Θάσου ως Πρόεδρος αυτής. 

β) Ένα (1) Δημοτικό Σύμβουλο που ορίζεται από το Δη¬ 
μοτικό Συμβούλιο ως μέλος, 
γ) Τον εκάστοτε Δ/ντή του Δημοτικού Σχολείου, 
δ) Την εκάστοτε Δ/ντρια του Νηπιαγωγείου, 
ε) Έναν εκπρόσωπο συλλόγου Γονέων και Κηδεμόνων 
Δ.Δ. Μαριών ως μέλος. 

4. Η θητεία του πρώτου Δ.Σ. του νομικού προσώπου λή¬ 
γει με τη λήξη της παρούσας δημοτικής περιόδου. 

Η θητεία των μελώντου Δ.Σ. ακολουθεί τη δημοτική πε¬ 
ρίοδο. 

Το Δ.Σ. εκλέγει αντιπρόεδρο, γραμματέα. 

5. Πόροι του νομικού προσώπου είναι: 

α) Ετήσια προαιρετική επιχορήγηση του Δήμου Θάσου, 
β) Ετήσια επιχορήγηση του Κράτους, 
γ) Κάθε είδους εισφορές, δωρεές, κληρονομιές, κληρο¬ 
δοσίες. 

δ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών, 
ε) Πρόσοδοι από την περιουσία του. 

6. Το νομικό πρόσωπο εκπροσωπείται στα δικαστήρια 
και σε κάθε δημόσια αρχή από τον πρόεδρο του Δ.Σ. και 
όταν αυτός απουσιάζει ή κωλύεται από τον αντιπρόεδρο. 

7. Από τη δημοσίευση της παρούσας καταργούνται οι 
με αριθμ. 253,2854 και 10866/91 σχετικές προηγούμενες 
αποφάσεις μας. 

Από τις διατάξεις αυτές της απόφασης δεν παροκαλεί- 
ται δαπάνη εις βάρος του Κρατικού Προϋπολογισμού, ού¬ 
τε εις βάρος του προϋπολογισμού του οικείου Ο.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 23 Ιουνίου 2000 

Με εντολή Γ ενικού Γ ραμματέα Περιφέρειας 
Η Διευθύντρια 
ΑΙΚΑΤΕΡΙΝΗ ΧΑΙΤΙΔΟΥ 


Αριθ. 7009 (6) 

Τροποποίηση της συστατικής πράξης ενιαίας Σχολικής 
Επιτροπής Α/βάθμιας Εκπαίδευσης Ν.Καβάλας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 187 του Δ.Κ.Κ. (Π.Δ/γμα 
323/89) όπως τροποποιήθηκαν με το άρθρο 11 του 
Ν.2130/93. 

2. Τις διατάξεις του άρθρου 5 του Ν. 1894/90 «Για την 
Ακαδημία Αθηνών και άλλες εκπαιδευτικές διατάξεις», 
όπως τροποποιήθηκαν και συμπληρώθηκαν με τις διατά¬ 
ξεις του άρθρου 31 του Ν. 2009/92. 

3. Τις διατάξεις του άρθρου 27 του Ν.2081/92 με τις 
οποίες προστέθηκε νέο άρθρο 29Α στο Ν. 1558/85 «Κυ¬ 
βέρνηση και Κυβερνητικά Όργανα». 

4. Τις διατάξεις τηςπαρ.δτου άρθρου 8του Ν.2158/93 
«Εκσυγχρονισμός του Ιδρύματος Κρατικών Υποτροφιών 
(Ι.Κ.Υ.) και άλλες διατάξεις». 

5. Την 6231/1-3-91 απόφασή μας περί σύστασης ενιαί¬ 
ας σχολικής Επιτροπής Α/βάθμιας εκπαίδευσης Δ.Δ. Πα¬ 
ναγίας όπως τροποποιήθηκε με την αριθμ. 11087/94. 

6. Την 125/2000 απόφαση του Δημοτικού Συμβουλίου 
του Δήμου Θάσου, αποφασίζουμε: 

Τροποποιούμε την αρ.11087/94 απόφασή μας που δη- 
μοσιεύθηκε στο αρ.ΦΕΚτεύχος Β' ως προς την παράγρα¬ 
φο 3 ως εξής: 

Το Νομικό πρόσωπο διοικείται από 5/μελές Διοικητικό 
Συμβούλιο αποτελούμενο από: 

α) Δύο (2) Δημοτικούς Συμβούλους οριζόμενους από το 
Δημοτικό Συμβούλιο εκ των οποίων ο ένας ορίζεται ως 
Πρόεδρος. 

β) Τους εκάστοτε Διευθυντές της Σχολικής Μονάδας 
του Δημοτικού Σχολείου και Νηπιαγωγείου. 

γ) Τον εκάστοτε Πρόεδρο του συλλόγου γονέων και Κη¬ 
δεμόνων ως μέλος. 

Ως Πρόεδρος του Ν.Π. της Σχολικής Επιτροπής ορίζε¬ 
ται ο αρχαιότερος Διευθυντής των ανωτέρω σχολείων. 

Κατά τα λοιπά ισχύει όπως έχει η 6231 /1 -3-91 απόφασή 
μας που δημοσιεύθηκε στο 414/18-6-91 ΦΕΚτεύχος Β'. 

Κάλυψη δαπάνης. 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του οικείου 
Ο.Τ.Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 23 Ιουνίου 2000 

Με εντολή Γ ενικού Γ ραμματέα Περιφέρειας 
Η Διευθύντρια 
ΑΙΚΑΤΕΡΙΝΗ ΧΑΙΤΙΔΟΥ 


Αριθ. 7956 (7) 

Σύσταση Νομικού Προσώπου στο Δήμο Άρνης Ν. Καρδί¬ 
τσας με την επωνυμία: «ΔΗ ΜΟΤΙ ΚΟΣ ΠΑΙΔΙ ΚΟΣ ΣΤΑΘ¬ 
ΜΟΣ ΔΗΜΟΥ ΑΡΝΗΣ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 
Έχοντας υπόψη: 

1. Τις διατάξεις του Ν.2503/97 «Διοίκηση, οργάνωση, 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


12007 


στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

2. Την αριθμ. 2166/29-8-97 απόφασή μας για παροχή 
εξουσιοδότησης προϊσταμένου Δ/νσης Τοπικής Αυτοδι¬ 
οίκησης και Διοίκησης Νομού Καρδίτσας. 

3. Τις διατάξεις του άρθρου 203 του Δημοτικού και Κοι¬ 
νοτικού Κώδικα Π.Δ. 410/95. 

4. Τις διατάξεις του άρθρου 29Ατου Ν.1558/85 σχετικά 
με τον έλεγχο που προκαλούν οι κανονιστικές διοικητικές 
πράξεις. 

5. Τις διατάξεις του άρθρου 9 παρ. 6,7 και 8 του 
Ν.2503/97 σύμφωνα με τις οποίες μπορεί να γίνει μεταβί¬ 
βαση Κρατικών Παιδικών και Βρεφονηπιακών Σταθμών σε 
Δήμους και Κοινότητες στην Περιφέρεια των οποίων λει¬ 
τουργούν αυτοί με πληθυσμό κάτω των 4.000 κατοίκων. 

6. Την αριθμ. 103/1999 απόφαση του Δημοτικού Συμ¬ 
βουλίου Άρνης με την οποία αποφασίζεται η μεταβίβαση 
του Κρατικού Παιδικού Σταθμού Ματαράγκας στο Δήμο 
Άρνης. 

7. Την αριθμ. Γ2Β/4131/1999 κοινή απόφαση Υπουργών 
Υγείας και Πρόνοιας και Εσωτερικών Δημόσιας Διοίκη¬ 
σης και Αποκέντρωσης με την οποία μεταβιβάζεται ο Κρα¬ 
τικός Παιδικός Σταθμός Ματαράγκας του Δήμου Άρνης 
και η οποία δημοσιεύθηκε στο αριθμ. 2066/Β/99 Φ.Ε.Κ. 

8. Την αριθμ. 33/2000 απόφαση του Δημοτικού Συμβου¬ 
λίου Άρνης με την οποία αποφασίζεται η σύσταση ιδίου 
Νομικού Προσώπου με την επωνυμία: «ΔΗΜΟΤΙΚΟΣ ΠΑΙ¬ 
ΔΙΚΟΣ ΣΤΑΘΜΟΣ ΔΗΜΟΥ ΑΡΝΗΣ», αποφασίζουμε: 

1) Συστήνουμε Νομικό Πρόσωπο στο Δήμο Άρνης με 
την Επωνυμία: «ΔΗΜΟΤΙΚΟΣ ΠΑΙΔΙΚΟΣ ΣΤΑΘΜΟΣ ΔΗ¬ 
ΜΟΥ ΑΡΝΗΣ» διεπόμενο από τις διατάξεις του Δημοτικού 
και Κοινοτικού Κώδικα (Π.Δ. 410/95). 

2) ΣΚΟΠΟΙ του Νομικού Προσώπου είναι: 

- Η λειτουργία του Δημοτικού Παιδικού Σταθμού. 

- Η προστασία, η ημερήσια διατροφή, διαπαιδαγώγηση 
και ψυχαγωγία των νηπίων τα οποία δεν μπορούν να 
έχουν στο οικογενειακό τους περιβάλλοντην απαραίτητη 
φροντίδα, λόγω απασχόλησης των εργαζόμενων γονέων 
τους ιδιαίτερα των μητέρων ή άλλων κοινωνικών αιτιών. 

- Η συνεργασία με άλλους φορείς. 

- Η διαχείρηση πιστώσεων που διατίθενται για δαπάνες 
καθαριότητας, θέρμανσης, φωτισμού κ.λ.π. 

- Η αποκατάσταση φθορών και ζημιώντων επίπλων εξο¬ 
πλισμού και γενικά των εγκαταστάσεων. 

3) ΔΙΟΙΚΗΣΗ: Το Ν.Π. διοικείται από Δ.Σ. που αποτελεί- 
ται από (5) μέλη τα οποία μαζί με τους αναπληρωτές τους 
ορίζονται από το Δημοτικό Συμβούλιο. 

- Πρόεδρος του Δ.Σ. είναι ο Δήμαρχος ή άλλο αιρετό μέ¬ 
λος που ορίζεται από το Δημοτικό Συμβούλιο, και μέλη 
του: 

- ένας (1) Δημοτικός σύμβουλος 

- ένας (1) εκπρόσωπος γονέας των νηπίων του Ν.Π. 

- ένας δημότης με ανάλογες προς το Ν.Π. γνώσεις και 

- η εκάστοτε Διευθύντρια. 

Τον Πρόεδρο όταν απουσιάζει ή κωλύεται, αναπληρώ¬ 
νει ο Αντιπρόεδρος. 

Η θητεία του Δ.Σ. ακολουθεί τη δημοτική περίοδο και η 
προσφορά των μελώντου Δ.Σ. είναι τιμητική και άμισθη. 

Το Δ.Σ. στην πρώτη συνεδρίαση εκλέγει από τα μέλη 
του Αντιπρόεδρο και Γραμματέα. 

4) Το Ν.Π. εκπροσωπείται στα δικαστήρια και σε κάθε 
αρχή από τον Πρόεδρο αυτού και όταν αυτός απουσιάζει 
ή κωλύεται από τον Αντιπρόεδρο. 


5) ΠΟΡΟΙ του Ν.Π. είναι: 

- Η ετήσια επιχορήγηση του Δήμου. 

- Η ετήσια επιχορήγηση του Υπουργείου Υγείας και 
Πρόνοιας και Κοινωνικών Ασφαλίσεων σύμφωνα μετο άρ¬ 
θρο 48 παρ. 7του Ν.2218/1994. 

- Κάθε είδους προσφορές, δωρεές, κληρονομιές, συν¬ 
δρομές κ.λπ. 

- Οι εισπράξεις από το αντίτιμο των Υπηρεσιών που πα¬ 
ρέχει το Ν.Π. 

6) ΠΕΡΙΟΥΣΙΑ: 

α. Η κινητή και ακίνητη περιουσία την οποία χρησιμο¬ 
ποιούσε ο Κρατικός Παιδικός Σταθμός και μεταβιβάστηκε 
στο Νέο Δημοτικό Νομικό Πρόσωπο. 

β. Κάθε χώρος ή κτίριο που θα παραχωρηθεί σ’ αυτό. 

7) Το Νομικό Πρόσωπο θα χρησιμοποιεί χωριστή σφρα¬ 
γίδα που κυκλικά θα φέρει χαραγμένες τις λέξεις «ΕΛΛΗ¬ 
ΝΙΚΗ ΔΗΜΟΚΡΑΤΙΑ» την επωνυμία και στο μέσο το εθνό¬ 
σημο. 

8) Από τις διατάξεις της απόφασης αυτής προκαλείται 
δαπάνη σε βάρος του προϋπολογισμού του Δήμου το 
ύψος της οποίας θα καλυφθεί από την Προγραμματική 
Σύμβαση η οποία θα συναφθεί μεταξύ Υπουργείου Υγεί¬ 
ας και Πρόνοιας, της Περιφέρειας Θεσσαλίας και του Δή¬ 
μου Άρνης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Καρδίτσα, 20 Ιουνίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 
ΕΜ. ΑΝΤΙΜΗΣΑΡΗΣ 


Αριθ. 19467/99 (8) 

Σύσταση Αθλητικού και Πολιτιστικού Οργανισμού Δήμου 
Μελιτειέων Ν. Κέρκυρας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις του άρθρου 203 του Π.Δ. 410/95 
(Δ.Κ.Κ.)καιτις όμοιες του Ν. 2503/97. 

2. Την αριθμ. 203/1999 απόφαση του Δ.Σ. του Δήμου 
Μελιτειέων «Περί σύστασης Αθλητικού και Πολιτιστικού 
Οργανισμού Δήμου Μελιτειέων», αποφασίζουμε: 

Συνίσταται στο Δήμο Μελιτειέων Νομού Κερκύρας 
(Ν.Π.Δ.Δ.) με την επωνυμία «Αθλητική και Πολιτιστική Επι¬ 
τροπή Οργανισμού Δήμου Μελιτειέων» που διέπεται από 
τις διατάξεις του άρθρου 203,198,199, και παρ. 1,3 και 4 
του Π.Δ./29 410/95 (Δ.Κ.Κ.). 

Οι σκοποί του Αθλητικού-Πολιτιστικού Οργανισμού Δή¬ 
μου Μελιτειέων: 

Α. ΩΣ ΠΡΟΣ ΤΟΝ ΑΘΛΗΤΙΣΜΟ 

α) Η δημιουργία, οργάνωση, λειτουργία, διαχείριση και 
συντήρηση αθλητικών εγκαταστάσεων, γυμναστηρίων, 
χώρων αθλοπαιδιών και γυμναστικής εντός και εκτός των 
σχολείων για την άθληση δημοτών. 

β) Η καλλιέργεια και ανάπτυξη του μαζικού - λαϊκού 
Αθλητισμού με την αξιοποίηση των προγραμμάτων μαζι¬ 
κού αθλητισμού, τηνπρόσληψη κατάλληλου ειδικευμένου 
προσωπικού (γυμναστές, προπονητές κ.λπ.)για την καλ¬ 
λιέργεια των σωματικών και πνευματικών ικανοτήτων των 
κατοίκωντου Δήμου των δύο φύλων και όλωντων ηλικιών. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


γ) Η οργάνωση και ανάπτυξη κάθε είδους αθλητικής δρα¬ 
στηριότητας στο Δήμο Μελιτειέων (αθλητικές εκδηλώσεις, 
αγώνες, επιμορφωτικά σεμινάρια, διαλέξεις, συζητήσεις 
κ.λ.π.) για την καλλιέργεια του φίλαθλου πνεύματος, ευγε¬ 
νικής άμιλλας στους κατοίκους της περιοχής ενάντια στον 
φανατισμό, τη βία στους αθλητικούς χώρους, τους άσκο¬ 
πους ανταγωνισμούς, τον τοπικισμό, και την κερδοσκοπία. 

δ) Η συνεργασία με τους αθλητικούς συλλόγους και τους 
λοιπούς μαζικούς φορείς της περιοχής, τις ομοσπονδίες 
των αθλημάτων, τη ΓΓΑτο Υπουργείο Πολιτισμού και κάθε 
άλλο αρμόδιο φορέα για την επίτευξη των σκοπών του. 

ε) Δημιουργία αντιπροσωπευτικών αθλητικών τμημάτων 
για την εκγύμναση των νέων του Δήμου αλλά και την συμ¬ 
μετοχή σε τουρνουά, ημερίδες, πρωταθλήματα σε όλα τα 
ολυμπιακά αγωνίσματα και το κρίκετ. 

Β. ΩΣ ΠΡΟΣ ΤΟΝ ΠΟΛΙΤΙΣΜΟ 

α) Η στήριξη και προώθηση των ατομικών ή συλλογικών 
δράσεωντων νέωντου Δήμου, τουςτομείςτηςτέχνης, της οι¬ 
κολογίας, της πληροφόρησης, της επικοινωνίας κ.α. δημι¬ 
ουργία και ανάπτυξη αναγκαίας υποδομής για βελτίωση ποι¬ 
ότητας ζωής και την δημιουργική αξιοποίηση ελεύθερου χρό¬ 
νου των κατοίκων και ιδιαίτερα νέων και ηλικιωμένων. 

β) Η καλλιέργεια και αξιοποίηση των σχέσεων του Δήμου 
με άλλους Δήμους της Ελλάδας και εξωτερικού στοντομέα 
του πολιτισμού, του αθλητισμού και των αδελφοποιήσεων. 

γ) Η οργάνωση εργαστηρίων για την επαφή με όλες τις 
μορφές της τέχνης. Η ίδρυση κέντρων εκπαίδευσης και δη¬ 
μιουργικής δραστηριότητας των μαθητών σύμφωνα με τις 
επιταγές του Νόμου. 

δ) Η ενημέρωση και η παροχή κάθε βοήθειας στους νέους 
σε ζητήματα κοινωνικής παθογένειας (ΑΙΩ3, ναρκωτικά 
κ.λπ.) 

ε) Η λειτουργία Κέντρου Πληροφόρησης Νεότητας, Κέ¬ 
ντρου Νεολαίας. 

στ) Η λειτουργία Δημοτικής Βιβλιοθήκης Νέων και πα- 
ραρτήματάτης. 

ζ) Η πραγματοποίηση εκθέσεων, συναυλιών και άλλων 
καλλιτεχνικών-πολιτιστικών επιμορφωτικών εκδηλώσεων 
από νέους του Δήμου, από φορείς ή προσκεκλημένους καλ¬ 
λιτέχνες και η έκδοση εντύπου υλικού για προβολή των σκο¬ 
πών κ.λπ. αλλά και έκδοση βιβλίων - Ωϋ που αφορούν την 
πνευματική -πολιτιστική μας κληρονομιά. 

η) Η επαγγελματική κατάρτιση νέων μέσα από προγράμ¬ 
ματα του Ευρωπαϊκού Κοινωνικού ταμείου. 

θ) Οι ανταλλαγές με νέους από Ευρωπαϊκές πόλεις στα 
πλαίσια υλοποίησης Κοινοτικών Προγραμμάτων. 

ι) Ανάληψη και υλοποίηση κοινοτικών και εθνικών προ¬ 
γραμμάτων, εκπαιδευτικούς, επιμορφωτικούς, πολιτιστι¬ 
κούς, αναπτυξιακούς και ερευνητικούς τομείς. 

ια) Την οργάνωση και υλοποίηση προγραμμάτων για την 
Τρίτη ηλικία για άτομα με ειδικές ανάγκες, για την οικογέ¬ 
νεια, την αγωγή υγείας, για προληπτική ιατρική. 

ιβ) Την λειτουργία Δημοτικής Χορωδίας-Ωδείου-Φιλαρ- 
μονικής-Μουσικής-Χορού-θεατρικού Τμήματος-Λέσχης κι¬ 
νηματογράφου. 

Οι πόροι του Αθλητικού-Πολιτιστικού Οργανισμού είναι: 
α. Η ετήσια επιχορήγηση του Δήμου Μελιτειέων, το ύψος 
της οποίας καθορίζεται κατ’ έτος σε πέντε εκατομμύρια 
(5.000.000 δρχ.). 

β. Οι επιχορηγήσεις και κάθε είδους παροχή από το κρά¬ 
τος (Υπουργείο Πολιτισμού, Γενική Γραμματεία, Αθλητι¬ 
σμού, Γ ενική Γ ραμματεία Νέας Γενιάς, κ.λπ.) ή οποιοδήπο- 
τε άλλο όργανο, νομικό ή φυσικό πρόσωπο, είτε απευθείας 


προς τον Αθλητικό-Πολιτιστικό Οργανισμό, είτε προς το Δή¬ 
μο Μελιτειέων για λογαριασμό του. 

γ. Κάθε είδους εισφορές, δωρεές, κληρονομιές, και κλη¬ 
ροδοσίες μετά από απόφαση αποδοχής του Διοικητικού 
Συμβουλίου. 

δ. Συνδρομές και κάθε είδους έσοδα από τη χρήση των 
αθλητικών εγκαταστάσεων από φορείς, συλλόγους, σωμα¬ 
τεία και κάθε αθλούμενο. 

ε. Έσοδα από αντίτιμο παροχής υπηρεσιών ή πραγμάτων 
που θα παρέχονται από το νόμιμο πρόσωπο. 

στ. Εισοδήματα από την περιουσία του και κάθε άλλη νό¬ 
μιμη πρόσοδο. 

Τα περιουσιακά στοιχεία του Αθλητικού-Πολιτιστικού Ορ¬ 
γανισμού Δήμου Μελιτειέων είναι: 

α. Όλοι οι αθλητικοί χώροι που θα δημιουργηθούν στο 
μέλλον. 

β. Τα οικοδομήματα, οι εγκαταστάσεις, και τα πάσης φύ- 
σεως κτίρια που θα αναγείρει στους παραπάνω χώρους. 

γ. Κάθε άλλος χώρος ή κτίριο που θα παραχωρείται σε αυ¬ 
τό (π.χ. Δημοτικό γυμναστήριο Αγίου Ματθαίου, Δημοτικό 
γυμναστήριο Στρογγυλής). 

Στην παραπάνω περιουσία ο Αθλητικός - Πολιτιστικός 
Οργανισμός θα έχει το δικαίωμα της χρήσης μόνο, η δε κυ¬ 
ριότητα αυτής ανήκει στο Δήμο Μελιτειέων. 

Ο Αθλητικός - πολιτιστικός οργανισμός Δήμου Μελιτειέ- 
ων καταργείται με τον ίδιο τρόπο που συστάθηκε και η πε¬ 
ριουσία του περιέρχεται, χωρίς άλλη διατύπωση στο Δήμο 
Μελιτειέων. 

Από την απόφαση αυτή προκαλείται δαπάνη σε βάρος 
του προϋπ/σμού του Δήμου ύψους. 5.000.000 δρχ. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Κέρκυρα, 21 Ιουνίου 2000 

Η Γενική Γραμματέας Περιφέρειας 
ΑΝΑΣΤΑΣΙΑ ΚΑΝΕΛΛΟΠΟΥΛΟΥ 


Αριθ. 5914 (9) 

Τροποποίηση του Οργανισμού Εσωτερικής Υπηρεσίας 
(Ο.Ε.Υ.) του Δήμου Ταμιναίων Ν. Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1) Τις διατάξεις του άρθρου 12 Ν.1188/81 όπως αυτές 
αντικαταστάθηκανμετις όμοιες του Ν.2307/95 άρθρο 8. 

2) Τις διατάξεις του άρθρου 27 του Ν.2081/92 με τις οποί¬ 
ες προστίθεται στο Ν.1558/85 «Κυβέρνηση και Κυβερνητι¬ 
κά όργανα» νέο άρθρο με αρ.29Α. 

3) Τις διατάξεις του Ν. 1586/86 «Βαθμολογική διάρθρωση 
των θέσεων του Δημοσίου ΝΠΔΔ και ΟΤΑ και άλλες διατά¬ 
ξεις». 

4) Τις διατάξεις του ΠΔ 37α/87 και 22/90. 

5) Τις διατάξεις των Ν. α) 2130/94, β) 2190/94 και γ) 
2218/94. 

6) Τις διατάξεις του Ν. 2307/95 «Προσαρμογή νομοθεσίας 
αρμοδιότητας ΥΠΕΣ κ.α.». 

7) Τις διατάξεις του Ν.2503/97 «Διοίκηση, Οργάνωση, 
Στελέχωσητης Περιφέρειας, ρύθμιση θεμάτων για την Τ.Α. 
και άλλες διατάξεις». 

8) Τις διατάξεις του Ν.2539/97 «Συγκρότηση της Πρωτο¬ 
βάθμιας Τ οπικής Αυτοδιοίκησης». 

9) Τις αρ.5921/9.9.97 και 5910/23.7.99 αποφάσεις Γ. 
Γραμ. Περ. Στ. Ελλάδας «περί μεταβίβασης δικαιώματος 
υπογραφής με εντολή Γεν.Γραμ.Περιφέρειας». 

10) Το αρ.8/12.11.99 πρακτικό Υπηρεσιακού Συμβουλίου 
ΟΤΑ Ν. Εύβοιας που γνωμοδότησε ομόφωνα γιατηντροπο- 
ποίηση του Οργανισμού Εσωτερικής Υπηρεσίας (ΟΕΥ) του 
Δήμου Ταμιναίων, αποφασίζουμε: 

Την τροποποίηση του Οργανισμού Εσωτερικής Υπηρε¬ 
σίας (ΟΕΥ) του Δήμου Ταμιναίων όπως ψηφίστηκε με την 
αρ.206/99 απόφασης του Δ.Σ. του Δήμου Ταμιναίων ως 
προς τα άρθρα 10 και 14, που έχει ως εξής: 

ΑΡΘΡΟ 10 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΔΗ¬ 
ΜΟΣΙΟΥ ΔΙΚΑΙΟΥ 

- Οι θέσεις των κατηγοριών ΠΕ, ΤΕ, και ΔΕ κατατάσσονται 
στους βαθμούς Δ (εισαγωγικός), Γ, Β, και Α (καταλυτικός). 

- Οι θέσεις της κατηγορίας ΥΕ κατατάσσονται στους βαθ¬ 
μούς Ε (εισαγωγικός), Δ, Γ και Β (καταλυτικός). 

- Τα προσόντα διορισμού των θέσεων περιγράφονται στο 
Π.Δ. 37 α/87 και το Π.Δ. 22/90. 

Οι θέσεις που προβλέπονται ανά κατηγορία και κλάδο εί¬ 
ναι οι εξής: 


ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 


ΚΛΑΔΟΣ 

ΘΕΣΕΙΣ 

ΠΕΙ Διοικητικού - Οικονομικού 

2 (δύο) 

ΠΕ3 Πολιτικών Μηχανικών 

1 (μία) 

ΠΕ6 Τοπογράφων Μηχανικών 

1 (μία) 

Π Ε9 Γεωπόνων 

1 (μία) 

ΠΕ Περιβαλλοντολογιών 

1 (μία) 

ΠΕ Μηχ. Χωρ. Περιφ. Ανάπτυξης 

1 (μία) 

ΣΥΝΟΛΟ 

7 (επτά) 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

ΚΛΑΔΟΣ 

ΘΕΣΕΙΣ 

ΤΕ3 Πολιτικών Μηχανικών - 


Έργων Υποδομής 

1 (μία) 

ΤΕ4 Τεχνολόγων Μηχανολόγων 

1 (μία) 

ΤΕ5 Τεχνολόγων Τοπογράφων 


Μηχανικών 

1 (μία) 

ΤΕ 17 Διοικητικών - Λογιστών 

2 (δύο) 

ΤΕ19 Ειδικότητας Πληροφορικής 

1 (μία) 

ΣΥΝΟΛΟ 

6 (έξι) 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

ΚΛΑΔΟΣ 

ΘΕΣΕΙΣ 

ΔΕΙ Διοικητικών 

10 (δέκα) 

ΔΕ2 Εποπτών Καθαριότητας 


πρασίνου 

4 (τέσσερις) 

ΔΕ5 Εργοδηγού 

1 (μία) 

ΔΕ23 Ειδικού Προσωπικού 


(Δημ.Αστυνομία) 

2 (δύο) 

ΔΕ24Ηλεκτρολόγων 

4 (τέσσερις) 

ΔΕ28 Χειριστών Μηχανημάτων 


Έργων 

1 (μία) 

ΔΕ29 Οδηγών Αυτοκινήτων 

5 (πέντε) 

ΔΕ30Τεχνιτών 

1 (μία) 

ΔΕ35 Κηπουρών 

2 (δύο) 

ΔΕ38 Χειριστών Η/Υ 

1 (μία) 

ΔΕΙ Διοικητικών 


(προσωποπαγείς) 

2 (δύο) 

ΔΕ290δηγών Αυτοκινήτων 


(προσωποπαγής) 

1 (μία) 

ΔΕ30 Τεχνιτών 


(προσωποπαγείς) 

3 (τρεις) 

ΣΥΝΟΛΟ 

37 (τριάντα 


επτά) 


ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 


ΚΛΑΔΟΣ 

ΥΕ1 Κλητήρων - Θυρωρών 
ΥΕ16 Εργατών Καθαριότητας 
-Γεν. Καθηκόντων 
ΥΕ16 Εργατών Καθαριότητας 
Εσωτ.Χώρων 

ΥΕ16 Εργατών Καθαριότητας 
(προσωποπαγείς) 

ΣΥΝΟΛΟ 


ΘΕΣΕΙΣ 

2 (δύο) 

9 (εννέα) 

1 (μία) 

3 (τρεις) 

15 (δεκαπέντε) 


ΑΡΘΡΟ 14 

Τροποποιείται ως εξής: 

Στις διοικητικές ενότητες των υπηρεσιών του Δήμου 
προΐστανται μόνιμοι υπάλληλοι με βαθμό Α’ των κλάδων 
ΠΕ,ΤΕ,ΔΕ και ελλείψει υπαλλήλων Α’ βαθμού τοποθετού¬ 
νται υπάλληλοι Β’ βαθμού. 

- Μετακίνηση προϊσταμένου οργανικής μονάδας γίνεται 
μόνο σε θέση προϊσταμένου οργανικής μονάδας αντιστοί¬ 
χου επιπέδου. 

- Τον προϊστάμενο τμήματος που απουσιάζει ή κωλύεται, 
αναπληρώνει στα καθήκοντά του ο ανώτερος κατά βαθμό 
υπάλληλος και αρχαιότερος που υπηρετεί στην ίδια οργα¬ 
νωτική μονάδα και εφόσον ο κλάδος στον οποίο ανήκει προ¬ 
ορίζεται για κατάληψη θέσεων προϊσταμένων. 

- Τον προϊστάμενο Διεύθυνσης που απουσιάζει ή κωλύε¬ 
ται, αναπληρώνει στα καθήκοντά του ο Προϊστάμενος Τμή- 
ματος κατά σειρά των τμημάτων που αναφέρονται στο άρ¬ 
θρο 1. 

Ειδικότερα για τις διοικητικές ενότητες του Δήμου 
προΐστανται μόνιμοι υπάλληλοι των εξής κλάδων: 

1) Της Δ/νσης Διοικητικών και Οικονομικών Υπηρεσιών 
από υπαλλήλους του κλάδου ΠΕΙ και ελλείψει αυτού, κλά¬ 
δου ΤΕ17. 

2) Του Τμήματος Διοικητικών Υπηρεσιών και του Τμήμα¬ 
τος Οικονομικών Υπηρεσιών από υπαλλήλους του κλάδου 
ΠΕΙ και ελλείψει αυτού, κλάδου ΤΕ17 και ελλείψει αυτού, 
κλάδου ΔΕΙ. 

3) Της Δ/νσης Τεχνικών Υπηρεσιών και Περιβάλλοντος 
από υπαλλήλους του κλάδου ΠΕ3, ΠΕ6 και ΠΕ Περιβάλλο¬ 
ντος και ελλείψει αυτών, κλάδων ΤΕ3,ΤΕ4 και ΤΕ5. 

4) Του τμήματος Τεχνικών Έργων και Πολεοδομικών Εφαρ¬ 
μογών και του τμήματος Περιβάλλοντος από υπαλλήλους του 
κλάδου ΠΕ Μηχ.Χωρ.Περιφ.Ανάπτυξης, ΠΕ3, ΠΕ Περιβάλλο¬ 
ντος και ελλείψει αυτών, κλάδων ΤΕ3, ΤΕ4 και ΤΕ5. 

5) Του Αυτοτελούς Γ ραφείου Προγραμματισμού και Ανά¬ 
πτυξης από υπαλλήλους του κλάδου ΠΕΙ, ΠΕ3 και ελλείψει 
αυτών, κλάδου ΤΕ17. 

Από την ανωτέρω τροποποίηση δεν επέρχεται καμία με¬ 
ταβολή στον προϋπολογισμό του Δήμου Ταμιναίων, οικο¬ 
νομικού έτους 1999. 

Ο Οργανισμός Εσωτερικής Υπηρεσίας (Ο.Ε.Υ.) παρα¬ 
μένει σε όλα τα υπόλοιπα άρθρα, όπως ψηφίστηκε με την 
52/99 απόφαση του Δημοτικού Συμβουλίου Ταμιναίων και 
δημοσιεύθηκε στο υπ’αριθμ. 671/17.05.1999 Φ.Ε.Κ. 

Η απόφαση να δημοσιευθεί στην Εφημερίδα της Κυ- 
βερνήσεως. 

Χαλκίδα, 21 Ιουνίου 2000 

Με εντολή Γ ενικού Γ ραμματέα Περιφέρειας 
Η Διευθύντρια 
ΓΑΡΥΦΑΛΙΑ ΚΕΛΑΛΗ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































